Ministru kabineta rīkojuma projekta **“Par apropriācijas palielinājumu Finanšu ministrijas budžeta apakšprogrammā 41.01.00 „Iemaksas Eiropas Kopienas budžetā””** sākotnējās ietekmes novērtējuma ziņojums (anotācija)

|  |
| --- |
| **Tiesību aktu projektu anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par apropriācijas palielinājumu Finanšu ministrijas budžeta apakšprogrammai 41.01.00 „Iemaksas Eiropas Kopienas budžetā”” (turpmāk – Ministru kabineta rīkojuma projekts) mērķis ir nodrošināt Latvijas maksājumu Eiropas Savienība (turpmāk – ES) budžetā izpildi pilnā apmērā saskaņā ar līgumiem, direktīvām, regulām un Eiropas Komisijas iemaksu pieprasījumiem ES pašu resursu sistēmā. Ministru kabineta rīkojuma projekts stājas spēkā tā parakstīšanas brīdī atbilstoši Oficiālo publikāciju un tiesiskās informācijas likuma 7.panta trešajā daļā noteiktajam. |

|  |
| --- |
| **I. Tiesību aktu projektu izstrādes nepieciešamība** |
| 1. | Pamatojums |  Latvijas iemaksas ES budžetā tiek plānotas apakšprogrammā 41.01.00 “Iemaksas Eiropas Kopienas budžetā” (turpmāk – 41.01.00 apakšprogramma), tādā veidā pildot saistības, ko Latvija kā ES dalībvalsts ir apņēmusies pildīt, iestājoties ES (t.sk. ES pašu resursu sistēmā). Likuma par budžetu un finanšu vadību” 9.panta četrpadsmitās daļas 2.punkts nosaka tiesības finanšu ministram palielināt gadskārtējā valsts budžeta likumā noteikto apropriāciju ES pašu resursu palielināšanai un norēķiniem ar ES, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas ir izskatījusi to un nav iebildusi pret apropriācijas palielinājumu. Savukārt Likuma par valsts budžetu 2019.gadam 27. pants paredz finanšu ministram atļaut veikt nepieciešamos maksājumus gadījumos, kad ES iestāžu noteiktās Latvijas iemaksas ES budžetā pārsniedz šajā likumā apstiprinātos apjomus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumā “Par valsts budžetu 2019.gadam” 41.01.00 apakšprogrammas finansējums ir plānots 272 560 000 *euro*. Apakšprogrammas 41.01.00 mērķis ir nodrošināt Latvijas Republikas kā ES dalībvalsts saistību izpildi, piedaloties ES pašu resursu sistēmā.Ja apakšprogrammā 41.01.00 ir nepietiekami finanšu līdzekļi līdz kārtējā gada beigām, tad Latvija nevar nodrošināt iemaksas ES budžetā pilnā apmērā.Saskaņā ar iedibināto praksi Eiropas Komisija ik gadu ierosina pārskatīt ES budžeta finansējumu, pamatojoties uz jaunākajām ekonomikas prognozēm, kas tiek pieņemtas Padomdevējas komitejas pašu resursu jautājumos (turpmāk – ACOR) sanāksmē. Pašu resursu atjaunoto prognožu izmantošana ir ikgadēja procedūra, lai uzlabotu ieņēmumu prognožu un attiecīgo maksājumu precizitāti, kurus dalībvalstīm pieprasa veikt budžeta gadā. Ar 2019.gada vispārējā budžeta grozījumu projektu (turpmāk – BGP) Nr.4 tiek ierosināts pārskatīt prognozi par tradicionālajiem pašu resursiem (turpmāk – TPR), kas jāiemaksā ES budžetā 2019.gadā, prognozi par 2019.gada pievienotās vērtības nodokļa (turpmāk – PVN) pašu resursa un nacionālā kopienākuma (turpmāk – NKI) pašu resursa bāzēm, kā arī atjaunot budžeta nelīdzsvarotības korekciju Apvienotajai Karalistei (turpmāk - AK korekcija) un citām dalībvalstīm piešķirtā bruto samazinājuma NKI iemaksas apjomu, kas iekļauti 2019.gada ES budžetā. Pārskatītās prognozes, kas ņemtas vērā BGP Nr.4, tika apstiprinātas ACOR 175.sanāksmē 2019.gada 24.maijā. Pamatojoties uz BGP Nr.4 ietvaros minēto atjaunoto TPR prognozi, kā arī 2019.gada vispārējā ES budžeta un sākotnēji plānoto iemaksu izpildi, informējam, ka kārtējā gada ietvaros **budžeta apakšprogrammā 41.01.00 ir nepieciešams papildu finansējums 15 415 470 *euro* apmērā.**Galvenie iemesli papildu finanšu līdzekļu nepieciešamībai ir:1. **TPR prognožu pārskatīšana**

Salīdzinājumā ar 2018.gada maijā apstiprināto prognozi 2019.gada prognozē ir izdarīti sekojoši grozījumi:- Latvijas TPR iemaksas 2019.gada ES budžetā ir palielinājušās par **8 339 882 *euro***. Respektīvi, Eiropas Komisija prognozē, ka Latvijas TPR iemaksas 2019.gada ES budžetā kopumā būs 44 800 000 *euro* apmērā iepriekš prognozēto 36 460 118 *euro* vietā. Jāņem vērā, ka TPR iemaksas tiek maksātas pēc fakta nevis balstoties uz prognozi, tāpēc gala rezultātā gan kopējās ES, gan Latvijas TPR iemaksas var atšķirties no iepriekš prognozētajiem apjomiem;1. **Citi iemaksu ES budžetā ietekmējošie faktori**

Vēl, bez iepriekš minētā jāņem vērā, ka iemaksu apmēru ES budžetā ietekmē ļoti daudzi faktori un arī tādi prognozēšanas brīdī nezināmi faktori kā: - ES budžeta grozījumi (t.sk., kuri paredz uz nākošo n+1 gadu pārcelt iepriekšējā gada ES budžeta pārpalikumu vai iztrūkumu);- citu ES budžeta ieņēmumu apmērs (iekasētās soda naudas, kavējumu procenti, iepriekšējā gada ES budžeta izpildes pārpalikums u.tml.), jo ES budžets netiek finansēts vienīgi ar dalībvalstu iemaksām. Ja citi ES budžeta ieņēmumi pieaug, iemaksas ES budžetā samazinās;- korekcijas maksājuma apmērs, kas tiek veikts, balstoties uz faktiskajiem PVN un NKI bāzes apjomiem par iepriekšējiem saimnieciskajiem gadiem. Tam var būt gan iemaksas samazinoša, gan iemaksas palielinoša ietekme atkarībā no tā, kāda ir faktisko un prognozēto PVN un NKI bāžu atšķirība.- ES dalībvalstu fondu līdzekļu apguves apjomu novirze no plānotajiem apjomiem. Ja dalībvalstis nespēj apgūt ES fondu līdzekļus 100% apmērā atbilstoši plānotajam, tad veidojas pārpalikums budžetā, kā rezultātā iemaksas ES budžetā samazinās un otrādi.Līdz ar to iemaksu apmērs gada ietvaros ir svārstīgs un tas var gan būtiski palielināties, gan samazināties. Ņemot vērā iepriekš minēto, vēl papildus iemaksu palielinājumam, kas izriet no TPR prognozes pārskatīšanas, uz šo brīdi tiek prognozēts **7 075 588 *euro*** iztrūkums.**Rezultātā kopējā iztrūkuma summa Latvijas iemaksām 2019.gada ES budžetā ir 15 415 470 *euro*, kas veidojas no pārskatītās TPR prognozes (8 339 882 euro) saskaņā ar BGP Nr.4 un citiem iemaksu ES budžetā ietekmējošajiem faktoriem (7 075 588 *euro*).**Ņemot vērā iepriekš minēto, Finanšu ministrija ir sagatavojusi Ministru kabineta rīkojuma projektu, kas paredz palielināt apropriāciju 41.01.00 apakšprogrammā 15 415 470 *euro*apmērā, lai būtu iespējams veikt maksājumus ES 2019.gada budžetā pilnā apmērā.Ja netiks palielināta apropriācija, tad netiks nodrošināta iemaksu ES budžetā sagatavošana un veikšana pilnā apmērā jau sākot ar š.g. oktobri, kā rezultātā tiks aprēķināti kavējuma procenti par savlaicīgi Eiropas Komisijas kontā nepārskaitītu pašu resursu maksājumu. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Spēkā ir nacionālā pozīcija Nr.1 “2019.gada vispārējā budžeta grozījumu projekts Nr.4: Maksājumu un saistību apropriāciju samazinājums saskaņā ar atjaunotajām izdevumu vajadzībām un ieņēmumu atjauninājumu (pašu resursi)”, kas tika apstiprināta š.g. 16.jūlija Ministru kabineta sēdē.BGP Nr.4 kopējā finansiālā ietekme uz Latvijas pašu resursu iemaksām ES 2019.gada budžetā ir 15 522 565 *euro* (atkarībā no TPR faktiskās iekasēšanas). Kopējā BGP Nr.4 ietekme pašlaik netiek iekļauta papildu nepieciešamā finansējuma aprēķinā, jo pastāv iespēja, ka BGP Nr.4 finansiālā ietekme pārcelsies uz 2020.gadu, izņemot to daļu, kas attiecas uz pārskatītajām TPR prognozēm, jo TPR jeb muitas nodokļu iemaksas ES budžetā katra dalībvalsts veic pēc fakta.Pastāv iespēja, ka atlikusī BGP Nr.4 ietekme (7 182 683 *euro*) ES 2019.gada budžetā tiks iestrādāta š.g. decembra ikmēneša maksājumā, ja Eiropas Parlaments tos apstiprinās līdz 2019.gada 15.novembrim. Tātad saistībā ar lielo nenoteiktību ar BGP Nr.4 apstiprināšanas procesu nav iespējams izslēgt variantu, ka budžeta grozījumu ietekme būs 2019.gadā, kas attiecīgi apakšprogrammā 41.01.00 kopējo iztrūkuma apjomu varētu palielināt līdz 22 598 153 *euro*. |

|  |  |
| --- | --- |
| **II. Tiesību aktu projektu ietekme uz sabiedrību, tautsaimniecības attīstību un administratīvo slogu** |  |
| Projekts šo jomu neskar |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **272 560 000** | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | **272 560 000** | 0 | 0 | 0 | 0 | 0 | 0 |
| *Apakšprogramma 41.01.00 “Iemaksas Eiropas Kopienas budžetā”* | ***272 560 000*** | 0 | 0 | 0 | 0 |  | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **272 560 000**  | **15 415 470** | 0 | 0 | 0 | 0 | 0 |
| 2.1. valsts pamatbudžets | **272 560 000**  | **15 415 470** | 0 | 0 | 0 | 0 | 0 |
| *Apakšprogramma 41.01.00 “Iemaksas Eiropas Kopienas budžetā”* | *272 560 000* | ***15 415 470*** | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0  | **-15 415 470** | 0 | 0 | 0 | 0 | 0 |
| 3.1. valsts pamatbudžets | 0  | **-15 415 470** | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | **-15 415 470** | X | 0 | X | 0 | 0 |
| 5.1. valsts pamatbudžets | **-15 415 470** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |

|  |
| --- |
| **41.01.00 apakšprogrammas papildu nepieciešamā finansējuma aprēķins** |
| TPR prognožu pārskatīšanas rezultātā papildus nepieciešamais finansējums  | **8 339 882** |
| Citu iemaksu ES budžetā ietekmējošo faktoru rezultātā papildus nepieciešamais finansējums | **7 075 588** |
| Kopējais papildus nepieciešamo līdzekļu apjoms līdz 2019.gada beigām | **15 415 470**  |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Nav |

|  |
| --- |
| **IV. Tiesību aktu projektu ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību aktu projektu atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Finanšu ministra vietā

Ministru prezidents A.K.Kariņš

Līva, 67083822

evija.liva@fm.gov.lv